EkBass/fiwiki-20250220-pages-articles huggingface dataset:
Harstadin/Narvikin lentoasema

Harstadin/Narvikin lentoasema on Evenesin kunnassa, Nordlandin läänissä, Pohjois-Norjassa sijaitseva lentoasema. Vuonna 2009 lentoaseman matkustajamäärä oli 506 449\. == Nimi == Harstadin ja Narvikin aluetta palvelevan lentoaseman nimestä on käyty keskustelua. Sitä lähinnä oleva sekä suurin kaupunki on Harstad, kun taas Narvikilla on oma pieni lentoasema, mikä hämää monia matkustajia. Huhtikuussa 2008 päätettiin, että nimeä Lofoten International Airport käytettäisiin markkinoinnissa. == Historia == Lentoasema avattiin vuonna 1972, ja kiitotietä on sittemmin pidennetty. == Lentoyhtiöt == Harstad-Narvik-lentoaseman lentoja liikennöi Scandinavian Airlines, Norwegian Air Shuttle ja Widerøe. Niistä Scandinavian Airlines ja Norwegian Air Shuttle lentävät Osloon ja Gardermoeniin, ja Widerøe Bodøhön, Tromssaan ja Trondheimiin. Lentoasemalta on päivittäisten kotimaan lentojen lisäksi tilausmatkoja Etelä-Eurooppaan ja Kanariansaarille. == Yhteydet lentoasemalta == Lentoasemalta on bussiyhteys Harstadiin (44 km), Narvikiin (80 km) ja Sortlandiin (120 km). Myös Narvikista Svolværiin (160 km) kulkeva linja- autovuoro kulkee lentoaseman kautta. Kentältä pääsee myös taksilla. == Norjan kuninkaallisten ilmavoimien tukikohta == Norjan kuninkaallisilla ilmavoimilla on vuonna 2023 avattu tukikohta Evenesissä, joka toimii tukikohtana F-35 -hävittäjille ja viidelle P-8 Poseidon -merivalvontakoneelle. Siellä toimii myös tukikohtaa suojaava ilmatorjuntapataljoonan, jonka aseistuksena on NASAMS III -ilmatorjuntajärjestelmä. Lisäksi siellä toimii tukikohtaa puolustavia joukkoja. Tammikuusta 2022 lähtien Evenesissä on ollut jatkuva kahden F-35 -hävittäjän 15 minuutin lähtövalmiudessa oleva päivystys Norjan ilmatilaan saapuvien tunnistamattomien lentokoneiden varalta. Evenesissä toimii myös Norjan puolustusvoimien logistiikan sekä kyberpuolustuksen joukkoja. Tavoitteena on, että vuoteen 2025 mennessä tukikohdassa työskentelee 500 työntekijää ja palvelee 300 varusmiestä. Yhdysvaltojen ja Norjan välisessä DCA-sopimuksessa Norja sitoutuu tarvittaessa antamaan Evenessin tukikohdan Yhdysvaltojen käyttöön. == Lähteet == == Aiheesta muualla == *Lentoaseman viralliset Internet-kotisivut Luokka:Nordlandin läänin lentoasemat Luokka:Evenes
Homoseksuaalisuus Saudi-Arabiassa

Kaikenlainen homoseksuaalinen kanssakäyminen kahden miehen tai naisen välillä on Saudi-Arabiassa kiellettyä tiukan šaria–lain uhalla. Homoseksuaalisuudesta voidaan teoriassa langettaa kuolemantuomio. Käytännössä näin ei yleensä tapahdu, koska teolla tulee olla silminnäkijöitä. Todistajiksi kelpaavat neljä tervejärkistä ja luotettavaa mieshenkilöä. Kuolemantuomion ohella voidaan langettaa muita rankaisukeinoja, kuten raipaniskuja ja kastraatio. Useita ulkomaalaisia on pidätetty maassa homoseksuaalisesta käytöksessä. Myös transvestinen käyttäytyminen katsotaan osaksi homoseksuaalisuutta, ja siitäkin voi joutua viranomaisten kanssa vaikeuksiin. Kaikki maassa ilmestyvät kirjat, aikakauslehdet, elokuvat, DVDt, videot, televisiohjelmat, ynnä muut tarkistetaan ennen niiden julkaisua, eivätkä ne saa sisältää mitään homoseksuaalisuutta käsittelevää aineistoa. Vuonna 2003 maassa todettiin miehillä 6 787 AIDS–tapausta. Saudi-Arabian hallituksen mukaan luku olisi ollut korkeampi, yli 7 808http://www.aegis.com/news/ap/2004/AP041156.html. ==Katso myös== *Homoseksuaalisuus ja laki *Homoseksuaalisuus ja islam == Lähteet == Saudi-Arabiassa Luokka:Saudiarabialainen yhteiskunta
Paramount Domestic Media Networks

Paramount Domestic Media Networks (tunnettiin aiemmin nimillä MTV Networks, Viacom Media Networks ja ViacomCBS Domestic Media Networks) on mediayhtiö Paramount Globalin osa, joka vastaa useiden tv-kanavien brandeistä. Yhtiö perustettiin vuonna 1984, ja se vastaa muun muassa Yhdysvaltain MTV-kanavan brandistä. Muita yhtiöön kuuluvia kanavia ovat muun muassa VH1, Nickelodeon, Comedy Central, Paramount Network ja Showtime. Sen sisaryhtiö on Paramount International Networks. ==Historiaa== Vuonna 1988 Viacom osti itselleen 66 % MTV Networksista ja vuonna 1989 loput MTV Networksista. Luokka:Paramount Global Luokka:Yhdysvaltalaiset televisioverkot Luokka:Yhdysvaltalaiset viestintäyhtiöt
Lääkäri–potilas-suhde

Lääkäri–potilas-suhde on lääketieteen keskeinen käytäntö, jonka avulla taataan sairauden korkeatasoinen diagnoosi ja hoito. Lääkäri–potilas-suhde muodostaa lääketieteen etiikan perustan. Useimmissa lääketieteen oppilaitoksissa opetetaan opiskelijoita kunnioittamaan potilaita ja toimimaan ammattimaisesti. == Merkitys == Potilaan täytyy luottaa häntä hoitavan lääkärin ammattitaitoon ja kokea, että he voivat uskoutua heitä hoitavalle lääkärille. Useimmille lääkäreille hyvän hoitosuhteen muodostaminen on tärkeää. Psykiatriassa ja perhelääketieteessä suhteella on erityisen suuri merkitys. Toisaalta patologiassa ja radiologiassa hoitosuhde ei ole yhtä suuressa roolissa. Hoitosuhde on tärkeä sekä potilaan, että häntä hoitavan lääkärin kannalta. Suhteen toimivuus vaikuttaa potilaan ja lääkärin välisen kommunikaation ja välittyvän tiedon oikeellisuuteen ja tarkkuuteen. Jos hoitosuhde ei toimi kunnolla, lääkärin kyky tehdä kunnollinen diagnoosi heikentyy. Lisäksi huono hoitosuhde voi johtaa lääkärin antamien hoito-ohjeiden laiminlyöntiin. Tällaisissa tilanteissa voidaan pyytää toista lääkäriä konsultoimaan asiassa. luokka:Lääketieteen etiikka
Daimler Dingo

Daimler Dingo (tunnetaan myös nimellä Daimler Scout Car) oli Daimlerin valmistama toisessa maailmansodassa käytetty panssariauto. Dingoa valmistettiin yhteensä 6 626 kappaletta. Auto oli pääsääntöisesti brittiläisten joukkojen käytössä ja sitä käytettiin lähinnä tiedustelutehtäviin. Auton suunnitteli brittiläinen Birmingham Small Arms Company. ==Historia== Vuonna 1938 Ison-Britannian sotaministeriö järjesti panssariauton suunnittelukilpailun. Ministeriö sai ehdotukset Alvikselta, Morrisilta ja Birmingham Small Arms Companyltä (BSA). Voittajaksi valittiin BSA:n ehdotus. Panssariauton varsinaisen kokoonpanon suoritti Daimler Motor Company. ==Tekniikka== Daimler Dingo oli pieni kahdelle henkilölle tarkoitettu panssariauto. Dingossa oli 30 millimetrin panssarointi, joka suojasi miehistöä melko hyvin. Panssaroinnin lisäksi miehistöä suojeli auton matala silhuetti. Auton pohjassa oli suojalevy, jonka oli tarkoitus suojata autoa miinoja vastaan. Levystä huolimatta Dingo oli haavoittuvainen miinoille. Dingon moottori sijaitsi auton takaosassa. ==Käyttäjät== Daimler Dingo oli ensimmäistä kertaa taistelukäytössä vuonna 1940, jolloin brittiläiset joukot käyttivät sitä Ranskan taistelussa. Dingo osoittautui käyttökelpoiseksi panssariautoksi ja se säilyi brittijoukkojen käytössä vuoteen 1952 asti, jolloin Daimler Ferret korvasi sen. Dingo säilyi aktiivikäytössä Sri Lankan, Portugalin ja Kyproksen armeijoissa aina 1970-luvulle asti. == Mallit == Daimler Dingoa valmistettiin kaikkiaan viitenä erilaisena mallina. *Mk I – alkuperäinen malli jossa oli nelipyöräohjaus ja aukeava katto. **Mk IA – taittuvalla katolla varustettu malli. **Mk IB – malli jossa moottorin jäähdytystä oli muutettu. *Mk II – etupyöräohjauksella varustettu malli. *Mk III – vedenpitävällä moottorilla varustettu avomalli. Ford Motor Company valmisti Kanadassa Daimler Dingoon perustuvaa Lynx Scout Car -panssariautoa yhteensä 3 255 kappaletta. *Mk I – normaaliversio. *Mk II – vahvistetulla rungolla varustettu avomalli. Lancia valmisti Italiassa vuosina 1943–1944 129 kappaletta Daimler Dingo -kopiota nimellä Autoblinda Lince. == Aiheesta muualla == Luokka:Yhdistyneen kuningaskunnan panssariautot Luokka:Toisen maailmansodan panssariautot Luokka:Daimler
Dimítrios Tsiámis

Dimítrios ”Dimítris” Tsiámis (, s. 12. tammikuuta 1982) on kreikkalainen kolmiloikkaaja. Hän sijoittui kahdeksanneksi Moskovan sisäratojen MM- kilpailuissa 2006 ja 12:nneksi Osakan MM-kilpailuissa 2007. Pekingin olympialaisissa 2008, Berliinin MM-kilpailuissa 2009 ja Dohan sisäratojen MM- kilpailuissa 2010 hän karsiutui. Barcelonan EM-kilpailuissa 2010 hän oli 13:s tuloksella 16,31 m, mutta Pariisin sisäratojen EM-kilpailuissa 2011 hän karsiutui. Tsiámis sijoittui Helsingin EM-kilpailuissa 2012 yhdeksänneksi tuloksella 16,52. Hän karsiutui Göteborgin EM-hallikisoissa 2013, mutta sijoittui saman vuoden Moskovan MM-kilpailuissa kymmenenneksi tuloksella 16,66. Tsiámis oli kymmenes Zürichin EM-kilpailuissa 2014. Amsterdamin EM- kilpailuissa 2016 ja Lontoon MM-kilpailuissa 2017 hän karsiutui. Hän saavutti pronssia Berliinin EM-kilpailuissa 2018 tuloksella 16,78. Toruńin EM- hallikilpailuissa 2021 hän oli seitsemäs. Hän karsiutui loppukilpailusta vuonna 2021 käydyissä Tokion olympialaisissa ja Münchenin EM-kilpailuissa 2022. Hän sijoittui 2023 seitsemänneksi Istanbulin sisäratojen EM- kilpailuissa, mutta karsiutui loppukilpailusta Budapestin MM-kilpailuissa. Tsiámis on saanut Välimeren kisoissa hopeaa 2009 ja 2013. Hänen ennätyksensä on 17,55 m, jonka hän hyppäsi Thessalonikissa 18. kesäkuuta 2006. Sisäradoilla hän on hypännyt 17,12 m Paianíassa 18. helmikuuta 2006. Kummatkin tulokset ovat Kreikan ennätyksiä.Kreikan ulkoratojen ennätykset (miehet) Kreikan sisäratojen ennätykset (miehet) == Parhaat tulokset vuosittain == 2006 2007 2008 2009 2010 2011 2012 2013 2014 2015 2016 2017 2018 2019 2020 2021 Ulkoradat 17,55 16,99 16,88 16,98 16,73 16,75 17,05 16,75 16,28 16,77 16,87 16,78 16,70 16,01 16,04 Sisäradat 17,12 16,61 16,57 17,05 17,06 16,60 16,98 16,45 16,45 16,41 16,10 16,24 16,23 16,31 16,42 ==Lähteet== Luokka:Kreikkalaiset kolmiloikkaajat Luokka:Vuonna 1982 syntyneet Luokka:Elävät henkilöt
Tjeldsund

Tjeldsund (pohjoissaameksi Dielddanuorri) on Tromssan läänissä Pohjois- Norjassa sijaitseva kunta. Se erotettiin Lødingenistä vuonna 1909 omaksi kunnakseen. Skånlandin kunta liitettiin Tjelsundiin vuonna 2020. Tjeldsundin alue koostuu Tjeldøyan saaresta, osasta Hinnøyan saarta sekä mantereen puoleisesta osasta. Vuoden 2023 alussa Tjeldsundissa oli 4 206 asukasta. Hallinnollinen keskus on Evenskjer. Kunnan kaksi muuta taajamaa ovat Ramsund ja Grov. Tjeldsundin vaakuna on vuodelta 1990. Siihen on kuvattu sininen Pyhän Antoniuksen risti hopeisella pohjalla. Kuvio viittaa kunnan nimeen ja värit sen merelliseen sijaintiin. Norjan pelastusopisto on vuodesta 1994 sijainnut Tjeldsundissa. ==Kuvia== Tjeldsundbrua, 2009 09 crop.jpg|Tjeldsundin silta Tjeldsund kirke fra siden.JPG|Tjeldsundin kirkko 170208-N-N0901-011 (32758771176).jpg|Ramsundin laivastotukikohta ==Lähteet== ==Aiheesta muualla== *Kunnan virallinen nettisivu *
Nicaraguan maanjäristys 1992

Nicaraguan maanjäristys vuonna 1992 oli 2. syyskuuta tapahtunut maanjäristys, joka vaati ainakin 116 kuolonuhria ja hieman enemmän haavoittuneita, minkä lisäksi yli 13 000 jäi kodittomaksi. Suurimmat tuhot aiheutti Nicaraguan ja Costa Rican rannikolle iskenyt tsunami, joka nousi 8 metrin korkeuteen. Aineellisten vahinkojen määräksi arvioitiin 20–30 miljoonaa dollaria. ==Lähteet== Luokka:Vuoden 1992 maanjäristykset Luokka:Nicaraguan historia
Chessy (Seine-et-Marne)

Chessy on Ranskan kunta Seine-et-Marnen departementissa Marne-la-Valléen kaupunkialueella Pariisin itäpuolella. Kunnassa on arviolta 4 842 asukasta (vuonna 2014) ja sen pinta-ala on 5,74 neliökilometriä. Chessyssä sijaitsevat suuri osa Disneyland Paris -huvipuistosta ja suurnopeusjuna-asema Marne-la- Vallée – Chessy, jota palvelevat TGV-, Thalys- ja Eurostar-junat päivittäisillä yhteyksillä muun muassa Lontooseen, Brysseliin ja Strasbourgiin. == Lähteet == == Aiheesta muualla == *Kunnan internetsivut Luokka:Seine-et-Marnen kunnat
Chad Johnson

Chad Johnson (s. 10. kesäkuuta 1986 Calgary, Alberta, Kanada) on kanadalainen uransa päättänyt jääkiekkomaalivahti. ==Ura== Johnson lähti kaudeksi 2005–2006 Albertan paikallisesta juniorisarjasta University of Alaska Fairbanksin joukkueeseen. Kesällä 2006 Pittsburgh Penguins varasi hänet viidennellä kierroksella 125. pelaajana Johnson pelasi yliopistosarjassa kevääseen 2009 saakka. Hänet valittiin viimeisellä kaudellaan 2008–2009 CCHA:n vuoden pelaajaksi ja tähdistökentälliseen. Kesäkuussa 2009 Johnson kaupattiin New York Rangersiin vaihdossa viidennen kierroksen varausvuoroon. Hän siirtyi kaudeksi 2009–2010 Rangersin organisaatioon. Johnson pelasi kauden lähinnä farmissa, AHL-joukkue Hartford Wolf Packin riveissä. Hän sai kutsun ylös joulukuussa 2009, kun Rangers asetti luukkuvahtinsa Stephen Valiquetten siirtolistalle. Johnson debytoi NHL:ssä 30. joulukuuta 2009 Philadelphia Flyersiä vastaan. Hänet siirrettiin maalille, kun ykkösvahti Henrik Lundqvist vaihdettiin ensimmäisen erän jälkeen. Yhteensä Johnson pelasi kauden aikana viisi NHL-ottelua. Kauden 2010–2011 Johnson pelasi lähes kokonaan AHL-joukkue Connecticut Whalessa. Hän pelasi myös yhden NHL-ottelun. Seuraavalla kaudella Johnson pelasi Whalessa 49 ottelua ja siirtyi kesällä 2012 Phoenix Coyotesiin. Heinäkuussa 2013 Johnson solmi yksivuotisen sopimuksen Boston Bruinsin kanssa. ==Maajoukkue== Johnson oli Kanadan kakkosmaalivahti Chris Masonille miesten MM-kilpailuissa 2010. Hän pelasi kisoissa kolmessa ottelussa 96.4% varmuudella. Johnson debytoi A-maajoukkueessa 10. toukokuuta 2010, kun hänet vaihdettiin maalille toisen erän jälkeen alkulohkon ottelussa Latviaa vastaan. Kanada voitti Latvian 1-6. Johnson edusti Kanadaa myös jääkiekon MM- kilpailuissa vuonna 2017. ==Lähteet== * * * === Viitteet === Luokka:Kanadalaiset jääkiekkomaalivahdit Luokka:Pittsburgh Penguinsin varaamat pelaajat Luokka:Vuonna 1986 syntyneet Luokka:Elävät henkilöt
Kalvolan vaakuna

Kalvolan vaakuna oli Kalvolan kunnan tunnus. Aihe viittaa hirrenveistoon sekä vanhaan Orjanhirren kylään. Kirves on myös pitäjän keskiaikaisen suojeluspyhimyksen Pyhän Olavin tunnus. Vaakunan selitys on ”punaisessa kentässä alainen hirsi ja sen yläpuolella kaksi piilukirvestä ristikkäin, kaikki hopeaa.” Vaakunan on suunnitellut Olof Eriksson, ja Kalvolan kunnanvaltuusto hyväksyi sen kokouksessaan 29. syyskuuta 1952. Sisäasiainministeriö vahvisti vaakunan käyttöön 12. joulukuuta 1952. Vaakuna jäi epäviralliseksi kotiseutuvaakunaksi 2009, kun Kalvolan kunta yhdessä Hauhon, Lammin, Rengon ja Tuuloksen kanssa liittyivät osaksi Hämeenlinnan kaupunkia. == Lähteet == * * Kalvola Luokka:Kalvola
Art Institute of Chicago

The Art Institute on Chicagossa Yhdysvalloissa toimiva taidemuseo. Sillä on merkittävä kokoelma impressionistien töitä. Art Institute on pinta-alaltaan Yhdysvaltojen toiseksi suurin taidemuseo, vain Metropolitan Museum of Art on suurempi. The Art Institute perustettiin vuonna 1879, ja alusta asti laitoksessa on toiminut sekä museo että koulu.History AIC ==Tunnettuja teoksia museon kokoelmista== File:Saint Martin and the Beggar (c1597-1600) by El Greco - Chicago.jpg|El Greco, Saint Martin ja kerjäläinen, c. 1597-1600 File:Antoine Watteau - Fête champêtre (Pastoral Gathering).jpg|Antoine Watteau, Fête champêtre 1718-1721 Image:Jesus Mocked by the Soldiers.jpg|Édouard Manet, Sotilaat pilkkaavat Jeesusta, 1864-1865 File:Seascape_Calm_Weather.jpg|Édouard Manet, Merimaisema tyynellä säällä, 1864-1865 Image:Gustave Caillebotte - Paris Street; Rainy Day - Google Art Project.jpg|Gustave Caillebotte, Paris Street; Rainy Day, 1876-1877 File:Pierre-Auguste Renoir - By the Water.jpg|Pierre-Auguste Renoir, Veden äärellä, 1880 Image:Pierre-Auguste Renoir 007.jpg|Pierre-Auguste Renoir, Terassilla, 1881 File:Paul Cézanne 044.jpg|Paul Cézanne, Marseillen lahti näkymä L'Estaquesta,1885 Image:VanGogh 1887 Selbstbildnis.jpg|Vincent van Gogh, Omakuva 1887 Image:VanGogh Bedroom Arles1.jpg|Vincent van Gogh, Bedroom in Arles, 1888 Image:Le panier de pommes, par Paul Cézanne.jpg|Paul Cézanne, Korillinen omenoita c.1890s File:Paul Gauguin 139.jpg|Paul Gauguin, Why are you angry? (No te aha oe Riri), 1896 File:Edgar Degas - Woman at Her Toilette.jpg|Edgar Degas, Nainen kampaa hiuksiaan, c. 1900-1905 Image:Claude Monet - Water Lilies - 1906, Ryerson.jpg|Claude Monet, Lummelampi, 1906 File:Juan Gris - Portrait of Pablo Picasso - Google Art Project.jpg|Juan Gris, Picasson muotokuva, 1912 File:Grant Wood - American Gothic - Google Art Project.jpg|Grant Wood, American Gothic, 1930 File:Nighthawks by Edward Hopper 1942.jpg|Edward Hopper, Nighthawks, 1942 == Lähteet == == Aiheesta muualla == Luokka:Yhdysvaltain taidemuseot Luokka:Chicagon museot
Atlantic Empress

Atlantic Empress oli kreikkalainen öljytankkeri, joka törmäsi vuonna 1979 Tobagon saaren lähellä Karibianmerellä toiseen öljytankkeriin ja upposi törmäyksen seurauksena. Atlantic Empress - ja Aegean Captain -säiliöalukset törmäsivät toisiinsa 19. heinäkuuta 1979 kello 19. Molemmat alukset olivat lastattuja VLCC-luokan (Very Large Crude Carrier) aluksia. Törmäys sytytti tulipalon Atlantic Empress -aluksessa ja Aegean Captain -aluksen keulassa. Aegean Captainin miehistö sai tulipalon sammumaan, ja alus hinattiin seuraavien päivien aikana kohti Trinidadia ja sitten Curaçaoon, jossa alus tyhjennettiin. Matkan aikana Aegean Captainista vuoti raakaöljyä, johon hinaaja ruiskutti öljyä hajottavia aineita. Palavaa Atlantic Empressiä alettiin hinata kauemmas avomerelle. Samalla muut alukset yrittivät sammuttaa säiliöaluksen tulipaloa. Atlantic Empressistä mereen vuotanut öljy oli myös osittain tulessa. Ponnisteluista huolimatta aluksessa sattui 23. ja 24. heinäkuuta räjähdyksiä, ja 29. heinäkuuta voimakkaan räjähdyksen jälkeen aluksen tulipalo laajeni. 2\. elokuuta alus alkoi kallistua, ja öljyä valui mereen yhä enemmän. Hinausköysi irrotettiin. Mereen valuneen palavan öljyn keskellä aluksen hylky paloi raivoisasti ja peittyi valtavaan mustaan savupilveen. 3. elokuuta 1979 iltaan mennessä Atlantic Empress oli uponnut pinnan alle. Onnettomuudessa menehtyi 26 merimiestä. Raakaöljyä pääsi mereen 280 000 tonnia: Atlantic Empressissä oli törmäyshetkellä 276 000 tonnia öljyä ja Aegean Captainissa 200 000 tonnia. Öljyonnettomuus oli maailman suurin, ja Atlantic Empress oli suurin koskaan uponnut alus. Kaikesta huolimatta öljy ei pilannut suuressa määrin alueen rantoja, eikä öljyä näkynyt merenpinnalla enää 9. elokuuta. ==Lähteet== Luokka:Öljyonnettomuudet Luokka:Tankkerit Luokka:Laivaonnettomuudet Luokka:Vuoden 1979 onnettomuudet
Buono!

Buono! oli japanilainen, Hello! Project -kollektiiviin kuulunut popyhtye ja idoliryhmä. Se muodostettiin vuonna 2007 kahden muun kollektiiviin kuuluneen yhtyeen jäsenistä: siihen liittyivät Berryz kōbō -ryhmän Momoko Tsugunaga ja Miyabi Natsuyaki sekä Cute -ryhmän Airi Suzuki. Yhtyeen oli alun perin tarkoitus tuottaa musiikkia Shugo Chara! -animesarjaa varten. Myöhemmin se julkaisi useita albumeja ja piti oman konserttinsa Nippon Budōkan -areenalla vuonna 2016. == Diskografia == ==== Albumit ==== * Café Buono! (2008) * Buono! 2 (2009) * We Are Buono! (2010) ==== Minialbumit ==== * Partenza (2011) * Sherbet (2012) ==== Kokoelma-albumit ==== * The Best Buono! (2010) == Lähteet == Luokka:Hello! Project Luokka:Japanilaiset tyttöbändit Luokka:Japanilaiset idoliryhmät
Tysfjord

Tysfjord eli Tiitisvuonohttp://www.erikbolstad.no/geo/noreg/kommunar/ (luulajansaameksi Divtasvuodna) on entinen Nordlandin läänissä Norjassa sijainnut kunta. Se erotettiin Lødingenistä omaksi kunnakseen vuonna 1869. Tysfjordin hallinnollinen keskus oli Kjøpsvik, missä asuu hieman alle tuhat asukasta. Tammikuussa 2013 tehdyn väestönlaskennan mukaan koko Tysfjordin kunnassa oli 1 978 asukasta. Vuonna 2020 Tysfjorden liitettiin Narvikin ja Hamarøyn kuntiin osana kuntauudistusta. Tysfjord on nimetty Tysfjorden-nimisen vuonon mukaan. Nimi Tysfjorden on norjankielinen käännös luulajansaamelaisesta sanasta Divtasvuodna. Sanan etuosan merkitys on tuntematon, mutta loppuosa vuodna tarkoittaa vuonoa. Tysfjordissa on Norjan merkittävin luulajansaamen puhujien keskittymä. Tysfjordista on löytynyt esihistoriallisia kalliopiirroksia, mitkä esittävät metsästystä. == Maantiede == Tysfjord sijaitsee lähellä Tysfjordenin vuonoa, joka on toiseksi syvin vuono Norjassa. Sen syvin kohta on 897 m. Ballangen rajasi Tysjfordin pohjoisessa, Hamarøy etelässä ,Ruotsi idässä ja Vestfjord luoteessa. Harmaat graniittivuoret ja mänty-, koivu- ja haapametsät hallitsivat kuntaa. Tysjordenin hallitsevin vuori on Stetind (1392 m). === Luonto === Monena vuotta 1990 seuranneena vuotena sillikannat ovat pysytelleet talvisin vuonossa, minkä takia myös valaat viihtyvät siellä saadakseen silleistä ravintoa. Tämä houkuttelee turisteja kauempaakin. Vuodesta 2008 vähemmän valaita ja sillejä on tullut Tysfjordiin. Tysfjordin rannikkoalue on tunnetumpaa valaiden- kuin lintujentarkkailuseutua, mutta vaihtelevan ympäristön ansiosta alueella on paljon erilaisia lintuja. === Ilmasto === Tysfjordin ilmasto on leuto sen sijainnista pohjoisella napapiirillä huolimatta. Vuosittainen keskilämpötila Kjøpsvikissä on 4.2 °C ja vuosittainen sademäärä 1 080 mm. Kesät ovat miellyttäviä, tosin sateet saattavat olla yhtämittaisia. Sateisin kuukausi on lokakuu, jolloin sataa noin 154 mm. Kuivin kuukausi on toukokuu sademäärällä 54 mm. == Talous == Vuonna 1920 kuntaan perustettiin sementtitehdas. Nykyaikainen Norcem-tehdas on vieläkin tärkeä työllistäjä Kjøpsvikissä, sillä se työllistää 130 henkilöä. Vuodesta 1999 asti tehdas on ollut osa saksalaista yritystä HeidelbergCement. Julkiset palvelut, turismi ja maatalous ovat muita tulonlähteitä Tysfjordissa. == Liikenne == Tysfjord on ainoa paikka Norjassa, missä E6 on riippuvainen autolautasta. Autolauttoja kulkee Bognesin ja Skarbergetin välillä (E6), sekä Bognesin ja Lødingen välillä (E10). Lähin lentokenttä on Evenesissä. ==Lähteet== ==Aiheesta muualla== *
Maltan presidentti

Maltan presidentti on Maltan valtionpäämies, jonka parlamentti valitsee viiden vuoden välein. Presidentin asema on lähinnä seremoniallinen. Nykyinen presidentti on Myriam Spiteri Debono vuodesta 2024 lähtien. ==Katso myös== *Luettelo Maltan presidenteistä *
Tony Hayward

Anthony Hayward (s. 1957) oli brittiläisen öljy-yhtiö BP:n toimitusjohtaja toukokuusta 2007 lokakuuhun 2010. Hayward on väitellyt filosofian tohtoriksi geologiasta Edinburghin yliopistosta. Palkkauduttuaan BP:hen vuonna 1982 hän nousi nopeasti arvoasteikossa. Hayward muutti 1992 johtotehtäviin Kolumbiaan kartoitusjohtajaksi ja kolme vuotta myöhemmin hänet nimitettiin BP:n Venezuelan toimintojen johtajaksi. Vuonna 2000 hänet nimitettiin BP Groupin rahastonhoitajaksi ja lopulta toukokuussa 2007 BP plc:n pääjohtajaksi. Hänen edeltäjänsä tehtävässä oli lordi John Browne, seuraajansa Bob Dudley. Vuonna 2007 Hayward oli naimisissa ja pariskunnalla oli kaksi lasta. ==Katso myös== * Meksikonlahden öljyonnettomuus 2010 ==Lähteet== *Tony Hayward - BP's new boss. BBC News. 12.1.2007 *Tony Hayward - Executive director. bp.com. Viitattu 6.6.2010 Luokka: Brittiläiset liikemiehet Luokka:Vuonna 1957 syntyneet Luokka:Elävät henkilöt
Katškanar

Katškanar () on kaupunki Sverdlovskin alueella Venäjällä. Se sijaitsee Uralin itäpuolella 294 kilometriä Jekaterinburgista pohjoiseen. Kaupungissa on Tšusovoin ja Kušvan väliseltä rautatieltä haarautuvan sivuradan pääteasema. Asukkaita on 42 800 henkeä (vuonna 2009). Paikkakunta on perustettu vuonna 1958 titaani- ja magnetiittikaivoksen yhteyteen. Vuonna 1968 siitä tuli kaupunki. Nykyään Katškanarissa toimii rikastamokombinaatti, teräsbetonirakennetehdas ja konepajateollisuutta. ==Lähteet== ==Aiheesta muualla== * Katškanarin kaupungin sivusto Luokka:Sverdlovskin alueen kaupungit
Panamantangarat

Panamantangarat (Heterospingus) on tangaroiden heimoon kuuluva varpuslintusuku. Panamantangaroiden sukuun kuuluu BirdLifen mukaan kaksi lajia. == Panamantangaroihin kuuluvia lajeja == * Keltaperätangara (Heterospingus rubrifrons) * Tulikulmatangara (Heterospingus xanthopygius) == Aiheesta muualla == * BirdLife Suomi ry: Maailman lintujen suomenkieliset nimet 2., uudistettu painos (2006) * ITIS: Heterospingus Luokka:Tangarat
Carl-Henric Svanberg

Carl-Henric Svanberg (s. 1952) on brittiläisen öljy-yhtiö BP:n hallituksen puheenjohtaja vuoden 2010 alusta lähtien ja Volvon hallituksen puheenjohtaja vuodesta 2012. Svanberg on valmistunut maisteriksi Linköpingin teknillisestä instituutista ja liikkeenjohdon kandidaatiksi Uppsalan yliopistosta.Board of directors. Ericsson 17.4.2010. Viitattu 6.6.2010 ==Aiempia työtehtäviä== *Asea Brown Boveri & Securitas Group *1994 Assa Abloy Groupin presidentti ja toimitusjohtajaBizEd s. 18 *2003-2009 Ericssonin toimitusjohtaja. Tuolla välillä myös Sony Ericsson Mobile Communications AB:n hallituksen puheenjohtaja. ==Lähteet== *Carl-Henric Svanberg. bp.com. Viitattu 6.6.2010 *Carl-Henric Svanberg Volvo Group. Viitattu 19.7.2014. * ===Viitteet=== Luokka: Ruotsalaiset liikemiehet Luokka:Vuonna 1952 syntyneet Luokka:Elävät henkilöt
Alastair Campbell

Alastair John Campbell (s. 25. toukokuuta 1957 Yorkshire, Englanti) on brittiläinen toimittaja, poliittinen neuvonantaja ja kirjailija. Campbell toimi pääministeri Tony Blairin johtavana neuvonantajana ja viestintäpäällikkönä vuosina 1997–2003. Campbell aloitti Blairin palveluksessa jo vuonna 1994 kun tämä siirtyi oppositiojohtajaksi. Hän avusti Työväenpuoluetta myös vuosien 2005 ja 2010 vaalikampanjoissa. Campbell on Daily Mirrorin entinen politiikan toimittaja. ==Kirjallinen tuotanto== Campbellin päiväkirjat Blair-vuosista, The Blair Years, julkaistiin vahvasti muokattuna versiona vuonna 2007. Sitä seurasivat päiväkirjat, joiden kuudes osa (Diaries Volume Six: From Blair to Brown 2005-2007) ilmestyi vuonna 2017. Campbell on myös julkaissut kolme kaunokirjallista teosta. Hänen tuotantoaan ei ole toistaiseksi käännetty suomeksi. ==Yksityiselämä== Campbell elää avoliitossa Cherie Blairin entisen avustajan Fiona Millarin kanssa. Heillä on kolme lasta. Campbell harrastaa maratonjuoksua ja on Burnley Football Clubin kannattaja. Hän on aktiivisesti kampanjoinut leukemiatutkimuksen puolesta hänen menetettyä hyvän ystävänsä sairauteen. == Lähteet == ==Aiheesta muualla== *Alastair Campbellin sivusto *Alastair Campbellin Twitter-sivusto *The Blair Years – Erkki Tuomiojan arvostelu Luokka:Brittiläiset toimittajat Luokka:Brittiläiset poliitikot Luokka:Vuonna 1957 syntyneet Luokka:Elävät henkilöt Luokka:Politiikantoimittajat
Štšutšyn

Štšutšyn () eli Štšutšin (; ; ) on pieni kaupunki ja samanniminen piiri Hrodnan alueella Valko-Venäjän länsiosissa. Kaupungin väkiluku on 15 700.Республики Беларусь Атлас автомобильных дорог (Respubliki Belarus Atlas Avtomobilnyh Dorog) 1:200 000. Population of towns and settlements 1.1.2007 in Grodna region on page 199. Государственный комитет по имуществу Республики Беларусь & "Белкартография", Minsk, 2007. ISBN 978-985-508-010-8. (& ) == Historiaa == Paikkakunta on mainittu asiakirjoissa ensimmäisen kerran vuonna 1537. Kaupunkioikeudet Štšutšyn sai vuonna 1761. Vuosina 1921–1939 alue kuului osana silloiseen Puolaan. Vuonna 1939 alue liitettiin Valko-Venäjän neuvostotasavaltaan. Toisen maailmansodan aikana 25.6.1941–13.7.1944 alue oli natsi-Saksan miehitysvallan alaisuudessa. == Liikenneyhteydet == Valtatie M6 ohittaa Štšutšynin kaupungin sen pohjoispuolelta. Maakunnan pääkaupunki Hrodna sijaitsee maanteitse 63 kilometrin päässä lännessä ja pääkaupunki Minsk vastaavasti 211 km idässä. Карта Автомобильных Дорог - Республика Беларусь (Karta Avtomobilnyh Dorog - Respublika Belarus), Масштаб 1:850 000. Белкарография, Minsk, 2009. Valko-Venäjän rautateiden rataverkon Masty-Lida- osuus kulkee piirin eteläosien läpi; piirissä on useita rataosuuden seisakkeita. Satelliittikuvassa kaupungin itälaidalla näkyy sotilaslentokenttä. Štšutšynin piiri kuuluu pääosin Niemen-joen vesistöön. == Lähteet == == Aiheesta muualla == *Lyhyt kaupunkikuvaus (bycity.org) *Kantakaupungin kartta (bycity.org) *Toinen kaupunkikuvaus (garady.org) *Hrodnan alueen viralliset sivut Štšutšynin piiristä , ja (region.grodno.by) *WikiMapia karttalinkki, kohteiden selitykset pääosin tai *Neuvostoliiton aikainen topografiakarttaa Štšutšynin kaupungista (maps.vlasenko.net) *Valkovenäläinen sääennuste Štšutšyniin (pogoda.by) *Valokuvia piiristä (Radzima.org) *Valokuvia Štšutšynin piiristä (schuchin.grodno-region.by) *Valokuvia kaupungista (schuchin.narod.ru) *Diocese of Grodno (Hrodnan roomalaiskatolinen hiippakunta) (catholic.by) *Kaupungin lentotoiminnan historiaa (scucin-avia.narod.ru) Luokka:Hrodnan alueen kaupungit
Autoblinda Lince

Autoblinda Lince () on italialaisen Lancian valmistama panssariauto, jota italialaiset ja saksalaiset joukot käyttivät toisessa maailmansodassa. Ajoneuvo oli kopio brittiläisestä Daimler Dingo panssariautosta ja sitä käytettiin lähinnä tiedusteluun. Ajoneuvoa ajoi kaksi henkinen miehistö ja se oli aseistettu konekiväärillä. Autoblinda Lincea valmistettiin yhteensä noin 250 kappaletta. Saksalaiset joukot käyttivät siitä nimeä Panzerspähwagen Lince 202(i) . Luokka:Panssariautot
Blue Play

__NOTOC__ Blue Play on suomalaisen rock-yhtye Passionworksin toinen studioalbumi, joka julkaistiin Suomessa 26. huhtikuuta 2006. Albumi meni julkaisuviikollaan Suomen virallisen listan sijalle 37. Kappaleet ovat säveltäneet laulaja Harriet (Harry) Hägglund, kosketinsoittaja Maiju Tommila ja basisti Kristian Pihlajaharju. Kappaleet on sanoittanut Harriet Hägglund. Albumin on tuottanut yhtyeen ydinkaksikko Harriet Hägglund ja Kristian Pihlajaharju (seitsemän kappaletta) ja Anssi Kippo (kolme kappaletta). Levy on äänitetty pääosin Anssi Kipon Astia-studiolla vuoden 2005 aikana.http://www.passionworksmusic.com/passionsite.htm Levyn ensimmäinen single "Falling" julkaistiin 1. maaliskuuta 2006, ja se meni julkaisuviikollaan Suomen virallisen singlelistan ykköseksi ja oli Top10:ssä yhteensä neljä viikkoa. Levyn toinen single "Flying" julkaistiin toukokuussa 2006 ainoastaan radio-promona. Levyn kolmas single, uudelleen miksattu "Angels Crossing 07 Mix", julkaistiin ainoastaan digitaalisena 5. syyskuuta 2007. Blue Playn on julkaissut myös saksalainen ZYX Music Saksassa, Itävallassa ja Sveitsissä. Saksan julkaisu sisältää bonus-raitana "Falling"-musiikkivideon, ja se julkaistiin 20. heinäkuuta 2007. Blue Playn on julkaissut myös Japanissa japanilainen Disk Union. Japanin julkaisu sisältää kolme bonus-kappaletta: "Falling Orchestral version", "Angels Crossing 07 Mix" ja "Angels Crossing 07 Mix (radio edit)", ja se julkaistiin Japanissa 20. kesäkuuta 2008. Albumi nousi Suomen virallisen listan sijalle 37. == Kappaleet == # # # # # # # # # # === Saksan painos === # * === Japanin painos === # * # # == Kokoonpano == * Harriet (Harry) Hägglund – laulu, lisäkoskettimet (kappaleet 2, 5 ja 10) * Kristian Pihlajaharju – basso * Tomi Meriläinen – kitara * Maiju Tommila – koskettimet === Vierailevat muusikot === * Markus Lintunen – rummut * Anssi Kippo – musiikkiohjelmointi & lisäkoskettimet (kappaleet 2, 7 ja 8) * Henry Vuorinen – musiikkiohjelmointi (kappaleet 1–3, 5, 9 ja 10) * Pauliina Ylinen, Jarno Koivunen, Aya Murata, Inka Eerola, Kaisla-Kerttuli Laxenius, Anna Michelsen, Amna Khawaja, Satu Ylikorpi – viulu (kappaleet 1, 4, 6, 8) * Matti Lindholm, Jenni Korteniemi, Katja Haavisto – alttoviulu (kappaleet 4, 6 ja 8) * Anna Grundström, Leila Kurkikangas – sello (kappaleet 4, 6 ja 8) * Esko Grundström – kontrabasso (kappaleet 4, 6 ja 8) === Tuotanto === * Anssi Kippo – äänittäjä, miksaaja (kappale 4) * Mikko Karmila – miksaaja * Jarno Patala – äänittäjä (taustalaulut) * Henry Vuorinen – äänittäjä (kosketinsoittimet) * Mika Jussila – masteroija == Arvostelut == * Noise.fi: Noise.fi: Levyarvio * Soundi: Soundi: Levyarvio == Lähteet == * Levyn kansivihko === Viitteet === == Aiheesta muualla == * Laulujen sanat Passionworksin kotisivuilla Luokka:Passionworksin albumit Luokka:Vuoden 2006 albumit
Take My Heart

Take My Heart on Jukka Kuoppamäen vuonna 1972 Puolassa julkaistu englanninkielinen albumi. ==Kappaleet== *Kaikki kappaleet kirjoittanut Jukka Kuoppamäki A-puoli #When You Get This Letter #My Foolish Youth #Take My Heart #Little Boy #Take a Million Stars #That Is Life B-puoli # * Suddenly #Rolling Down #You Are So Much Above Them All #Sleep Little Son of Mine #So Much, So Soon #It's Alright ==Lähteet== *Jukka Kuoppamäki – Take My Heart at Discogs Luokka:Jukka Kuoppamäen albumit Luokka:Vuoden 1972 albumit
Avaa sydämesi mulle

Avaa sydämesi mulle on suomalaislaulaja Matti Siitosen eli Fredin viides studioalbumi vuodelta 1974. Albumin tuotti edellisten levyjen tapaan Vexi Salmi, joka teki myös sanoituksia useisiin Fredin kappaleisiin. Levyn tunnetuimpia kappaleita ovat ”Vihreät niityt”, ”Niin” sekä nimikappale, joka sijoittui toiseksi vuoden 1974 Syksyn sävel -laulukilpailussa ja oli Suomessa seuraavan vuoden 1975 suurimpia hittejä sijoittuen korkeimmillaan singlelistan kakkostilalle. Levy menestyi ja nousi parhaimmillaan Suomen virallisen listan ykköseksi yhdeksän viikon ajaksi. Kulta- ja platinalevyrajat ylittyivät kummatkin vuonna 1976 ja levyä on myyty vuoteen 2013 mennessä noin 59 600 kappaletta. Se on täten Fredin myydyin albumi. Yleisradion musiikkitoimittajat valitsivat albumin vuoden 1974 parhaaksi kevyen musiikin levyksi. Saman palkinnon sai Fredin albumi Niin paljon kuuluu rakkauteen kaksi vuotta aiemmin. Albumi on julkaistu Finnlevy-levymerkillä vinyylilevynä ja C-kasettina eikä sitä ole toistaiseksi julkaistu CD-levynä. == Kappaleet == === A-puoli === # # # # # # === B-puoli === # * # # # # # == Kokoonpano == === Muusikoita === * Fredi – laulu * Juhani ”Junnu” Aaltonen – huilu (7, 8) * Maija Hapuoja – taustalaulu (7, 9, 10) * Heikki Hämäläinen – viulu (2, 3, 6, 7, 9, 10, 11, 12) , todennäköisesti myös mandoliini (7) * Markku Johansson – kosketinsoittimet (2, 3, 7, 9, 10) * Ilpo Kallio – rummut ja lyömäsoittimet (8) * Esa Katajavuori – kosketinsoittimet (11) * Pentti Lasanen – taustalaulu (2, 7) * Heikki Laurila – kitarat (1, 3, 4–6, 8, 11, 12) , todennäköisesti mandoliini (2) * Kai Lind – taustalaulu (2, 9, 10) * Pekka ”Pave” Maijanen – taustalaulu (2, 7, 9, 10; mahdollisesti myös basso) * Martti Metsäketo – taustalaulu (2, 7, 9, 10; mahdollisesti myös basso) * Matti Oiling – rummut ja lyömäsoittimet (2, 3, 5, 7, 8, 10) * Jörgen Petersen – trumpetti (8) * Esko Rosnell – rummut ja lyömäsoittimet (2, 3, 6, 7, 9, 10, 12) * Irma Tapio – taustalaulu (2, 7, 9, 10) * Taisto Wesslin – kitarat (2, 3, 7, 9, 10) * Jorma Ylönen – viulu (2, 3, 7, 9, 10) === Tuotanto === * Vexi Salmi / Finnlevy – tuotanto * Jorma Breider – valokuvat * Marja Arvola-Rantanen – kansi * Jukka Teittinen – äänitys (Finnlevy-studiot; 1–5, 7–12)) * Antti Joki – äänitys (Finnlevy-studiot) == Lähteet == Luokka:Vuoden 1974 albumit Luokka:Fredin albumit Luokka:Vexi Salmen tuottamat albumit
Passion Play (Passionworksin albumi)

__NOTOC__ Passion Play on suomalaisen rock-yhtye Passionworksin esikoisalbumi, joka julkaistiin Suomessa 17. tammikuuta 2003. Kappaleet ovat pääosin säveltäneet laulaja Harriet (Harry) Hägglund ja basisti Kristian Pihlajaharju. Kappaleet on sanoittanut Harriet Hägglund. Albumin on tuottanut Mikko Karmila (kappaleet 4, 6, 8), ja loput kappaleet Harriet Hägglund ja Kristian Pihlajaharju yhdessä Mikko Karmilan kanssa. Levyn äänittäjänä ja miksaajana toimi Mikko Karmila, ja se on äänitetty pääosin vuoden 2002 aikana. Lisäksi levylle sisällytettiin Passion Play Vol. 03 -EP:n kaikki kolme kappaletta, jotka äänitettiin syyskuussa 2000.http://www.passionworksmusic.com/passionsite.htm Passion Playn on julkaissut Japanissa japanilainen Disk Union. Japanin julkaisu sisältää yhtyeen ensimmäisen singlen "Get Away/Invisible Child" kappaleet bonus- kappaleina. Passion Play julkaistiin Japanissa 20. kesäkuuta 2008 samanaikaisesti yhtyeen toisen albumin Blue Playn kanssa.http://euroviisut.yle.fi/kutsuartistit/2008-11-07/passionworks == Kappaleet == # # # # # # # # # # # === Japanin painos === # * # == Kokoonpano == === Yhtye === * Harriet (Harry) Hägglund – laulu * Kristian Pihlajaharju – basso * Kim Blomberg – kitara (paitsi 4, 6 ja 8) * Maiju Tommila – koskettimet (paitsi 4, 6 ja 8) * Juha Laasanen – rummut === Vierailevat muusikot === * Kai Hägglund – kitara (kappaleet 4, 6 ja 8) * Carita Tamminen – koskettimet (kappaleet 4, 6 ja 8) * Ville Nilsson – kitara (kappaleet 1, 2, 7 ja 10) * Anni Järvelä, Satu Tikkanen – viulu (kappaleet 1 ja 11) * Sanna Helén – alttoviulu (kappaleet 1 ja 11) * Tuure Paalanen – sello (kappaleet 1, 2, 6, 8 ja 11) === Tuotanto === * Mikko Karmila – äänittäjä, miksaaja * Jarno Patala – äänitys (kappaleet 3, 5 ja 9) * Mika Jussila – masteroija == Aiheesta muualla == * Laulujen sanat Passionworksin kotisivuilla == Lähteet == * Levyn kansivihko * * === Viitteet === Luokka:Vuoden 2003 esikoisalbumit Luokka:Passionworksin albumit Luokka:Mikko Karmilan tuottamat albumit
Luke Wilkshire

Luke Wilkshire (s. 2. lokakuuta 1981 Wollongong, Australia) on australialainen jalkapalloilija. 178 senttimetriä pitkän Wilkshiren pelipaikka on keskikentän keskellä tai puolustuksen oikealla laidalla. Wilkshire on pelannut ammattilaisurallaan myös Englannissa Middlesbroughissa ja Bristol Cityssä sekä Alankomaissa Twentessä. Australian maajoukkueessa hän pelasi 80 maaottelua ja teki kahdeksan maalia vuosina 2004–2014. Wilkshire on ollut mukana joukkueessa muun muassa olympialaisissa 2004, Maanosaliittojen cupissa 2005 ja MM-kisoissa 2006, jossa hän pelasi yhdessä alkulohko-ottelussa ja Australian tappioon päättyneessä neljännesvälieräottelussa. Hänet valittiin myös 2010 MM- joukkueeseen. == Lähteet == Luokka:Australialaiset jalkapalloilijat Luokka:Vuonna 1981 syntyneet Luokka:Elävät henkilöt
U-83 (1940)

U-83 oli Saksan laivaston VIIB-luokan sukellusvene toisessa maailmansodassa. Alus teki 12 partiomatkaa ennen uppoamistaan 4. maaliskuuta 1943. Se upotti viisi kauppa-alusta, yhden apulaivan ja vaurioitti yhtä apulaivaa ja yhtä kauppa-alusta. == Valmistus == Alus tilattiin 9. kesäkuuta 1938 Flender Werkeltä Lyypekistä, missä köli laskettiin 5. lokakuuta 1939 telakkanumerolla 291. Alus laskettiin vesille 9. joulukuuta 1940 ja otettiin palvelukseen 8. helmikuuta 1941 päällikkönään Hans-Werner Kraus. == Palvelus == Palvelukseen otettaessa alus liitettiin 1. sukellusvenelaivueeseen, jossa se oli miehistön koulutuksessa 31. toukokuuta 1941 saakka ennen siirtoaan operatiiviseen käyttöön. Alus lähti 26. heinäkuuta Kielistä ensimmäiselle partiomatkalleen, mistä se palasi 9. syyskuuta Brestiin.Uboat.net - U-83 Aluksen lähti 28. syyskuuta Brestistä toiselle partiomatkalleen, minkä aikana se upotti portugalilaisen kauppalaivan Corte Realin ja vaurioitti pahoin saattuetta HG75 suojannutta CAM-alus HMS Ariguania. Alus palasi 31. lokakuuta Brestiin. Aluksen seuraava purjehdus oli siirtyminen Messinaan, jonne se saapui 23. joulukuuta. Alus siirtyi 25. joulukuuta Messinasta edelleen Salamiihin, jonne se saapui 30. joulukuuta liittyen seuraavana päivänä 23. sukellusvenelaivueeseen. Alus teki Salamiista yhden tuloksettoman partiomatkan 12.-24. helmikuuta 1942. Salamiista alus lähti 10. maaliskuuta partiomatkalle. Aluksen miehistö havaitsi saattueen AT-34, josta torpedoimalla vaurioitettiin 17. maaliskuuta brittiläistä kauppa-alus Cristaa. Alus palasi 21. maaliskuuta Salamiihin. Alus siirtyi 24. maaliskuuta La Speziaan, jonne se saapui 28. maaliskuuta. Alus lähti 5. huhtikuuta La Speziasta tuloksettomalle partiomatkalle, minkä päätteeksi se palasi 30. toukokuuta Salamiihin. Alus aloitti 4. kesäkuuta seuraavan partiomatkan, jolloin se upotti egyptiläisen höyrylaiva Saidin (231 t), palestiinalaiset Estherin (100 t) ja Typhoonin (175 t) sekä Q-alus HMS Faroukin (96 t) ennen paluutaan 20. kesäkuuta La Speziaan. Matkan aikana alus siirrettiin 30. huhtikuuta 1942 29. sukellusvenelaivueeseen, joka oli sen kolmas ja viimeinen laivue. Alus lähti 6. elokuuta La Speziasta viimeiselle tulokselliselle matkalleen, jonka aikana se upotti kanadalaisen joukkojenkuljetusaluksen HMCS Princess Margueriten (5 875 t). Upotetulla aluksella oli lähes 1 000 sotilasta, joista kuitenkin sai surmansa ainoastaan 44. Sukellusvene palasi 20. elokuuta Salamiihin. Alus siirtyi 31. elokuuta - 4. syyskuuta Salamiista La Speziaan, jossa sen päälliköksi vaihtui 16. lokakuuta 1942 Ulrich Wörisshoffer. Alus teki uuden päällikkönsä alaisuudessa kaksi tuloksetonta partiomatkaa La Speziasta 21. marraskuuta - 17. joulukuuta ja 12. -31. tammikuuta 1943 ennen tuhoutumistaan kolmannella matkallaan. Alus lähti 1. maaliskuuta viimeiselle kohtalokkaalle matkalleen La Speziasta. Kuninkaallisten ilmavoimien Lockheed Hudson upotti 4. maaliskuuta 1943 Espanjan rannikolla Cartagenasta kaakkoon kolmella syvyyspommilla aluksen miehistöineen. ==Lähteet== * ===Viitteet=== Luokka:Saksan toisen maailmansodan sukellusveneet Luokka:Tyypin VII sukellusveneet
Bionic

Bionic on yhdysvaltalaisen laulajan Christina Aguileran albumi, joka julkaistiin 4. kesäkuuta 2010. Levy myi huomattavasti vähemmän kuin Aguileran edelliset albumit. Ensimmäisellä listaviikollaan se myi Yhdysvalloissa 110 000 kappaletta ja ylsi Billboard 200 -listan sijalle kolme, mutta oli elokuuhun 2014 mennessä myynyt Yhdysvalloissa vain noin 300 000 kappaletta. Suomessa albumi debytoi virallisen albumilistan sijalla 10. == Kappaleet == # # # # # # # # # # # # # # # # # # The Official Christina Aguilera site - Bionic ;Deluxe Edition # * # # # # The Official Christina Aguilera site - Bionic (Deluxe Edition) ;iTunes Edition # * Bionic (Deluxe Edition) on iTunes == Arvostelut == * Metacritic: 56/100Metacritic: Reviews for Bionic by Christina Aguilera * AllMusic: AllMusic review * The A.V. Club: C–The A.V. Club: Album review * Entertainment Weekly: CEntertainment Weekly: Album review * Rolling Stone: Rolling Stone review == Lähteet == == Aiheesta muualla == * The Official Christina Aguilera site - Bionic (Deluxe Edition) Luokka:Vuoden 2010 albumit Luokka:Christina Aguileran albumit
Space Systems/Loral

Space Systems/Loral (SS/L) on yhdysvaltalainen tietoliikennesatelliittien valmistaja. Sen päätoimipaikka on Palo Alto Kaliforniassa. Se kuuluu Loral Space & Communications-konserniin. Yhtiö siirtyi vuonna 1990 715 miljoonan dollarin hintaan Loral Corporation-yhtiölle. Sen myi Ford Motor Company, jossa se on ollut Space Systems Division osana Ford Aerospacea. Se perustettiin 1950-luvun lopussa nimellä Western Development Laboratories (WDL) Philco- yhtiö. Philco muuttui vuonna 1966 Philco-Fordiksi. SS/L on perinyt edeltäjiensä innovaatiohistorian: Vuonna 1960 Courier 1B oli Philcon satelliitti ja samalla maailman ensimmäinen aktiivisen toistimen sisältävä satelliitti. SS/L on itse kehittänyt ionipropulsiota, litium-akkutekniikkaa ja komposiittirakenteita. Marraskuussa 2010 emoyhtiö on ilmaissut myyntihalunsa, se halunnee keskittyä tietoliikenteeseen eikä satelliittien tekemiseen. Eräs syy on kanadalaisen Telesat Canadan osto- ja myyntimahdollisuus, toinen on se, että SS/Loralin yhdysvaltalainen asiakas TerreStar ei pystyne maksamaan tilaamaansa ja jo toimitettua TerreStar-1-satelliittia konkurssiuhkansa takia. https://archive.today/20120524151153/http://www.spacenews.com/satellite_telecom/101105-ssl- future-hinges-telesat-decisions.html == SSL 1300 -satelliittirunko == SS/L:n päätuote on 1300-runkoon perustuvat tietoliikennesatelliitit, niitä on tehty 48 kappaletta.http://www.constellationservices.com/SSL_COTS_Fact_Sheet_Dec_2007.pdf SS/L Commercial Orbital Transportation Services ==Lähteet== == Aiheesta muualla == * Company home page Luokka:Yhdysvaltalaiset avaruustekniikkayhtiöt
Eggerland

Eggerland on HAL Laboratoryn kehittämä videopelisarja, joka julkaistiin aluksi vuonna 1985 MSX-tietokoneille. Sarjan peleistä suurin osa julkaistiin vain Japanissa. == Pelit == Alkuperäinen nimi Muu nimi Alueet Julkaistu Alusta(t) Eggerland Mystery Eggerland Mystery JP, EU 1985 MSX Meikyū Shinwa Eggerland Eggerland 2 JP, EU 1986 MSX, MSX2 Eggerland - JP 1987 Famicom Disk System Eggerland: Meikyū no Fukkatsu - JP 1988 Famicom Eggerland: Sōzō e no Tabidachi - JP 1988 Famicom Disk System \- Adventures of Lolo NA, EU 1989 NES Adventures of Lolo - JP 1990 Famicom \- Adventures of Lolo 2 NA, EU 1990 NES Adventures of Lolo 2 - JP 1990 Famicom \- Adventures of Lolo 3 NA, EU 1991 NES Lolo no Daibōken Adventures of Lolo JP, EU 1994 Game Boy Eggerland Episode 0: Quest of Lala - JP 1996 Windows Revival! Eggerland - JP 2000 & 2001 Windows Luokka:Videopelisarjat Luokka:HAL Laboratoryn kehittämät videopelit
Stephanie Pratt

Stephanie Lynn Pratt (s. 11. huhtikuuta 1986) on yhdysvaltalainen julkisuuden henkilö. Hänet tunnetaan parhaiten MTV:n tositv-sarjasta The Hills. Stephanie on Spencer Prattin pikkusisko. Stephanie nähtiin ensimmäisen kerran The Hillsissä kolmannella tuotantokaudella vuonna 2007. == Aiheesta muualla == * Luokka:Yhdysvaltalaiset julkisuuden henkilöt Luokka:Vuonna 1986 syntyneet Luokka:Elävät henkilöt
Ofotvuono

Ofotvuono () on Norjan merellä, 200 kilometriä napapiiriltä pohjoiseen sijaitseva vuono. 78 kilometriä pitkä ja 553 metriä syvä vuono on Norjan 12. pisin ja 18. syvin. Vuonoa kutsutaan usein sen englanninkielisellä nimellä Ofotvuono (Ofotfjord) ja monissa historiallisissa dokumenteissa "Narvik Fjordiksi". == Maantiede == Ofotvuono on Nordlandin läänin pisin ja Pohjois- Norjan neljänneksi pisin vuono. Sen pohjoisella rannalla ovat Tjeldsundin ja Evenesin kunnat, itäisellä rannalla Narvik ja eteläisellä rannalla Ballangen. Lødingen (ja sen takana Lofootit) ja Länsivuono ovat Ofotvuonosta lounaaseen. Ofotvuonosta leviää myös muutamia pienempiä haaroja, mitkä ovat Ramsund, Bogen, Herjangen, Rombaken, Beisfjord, Skjomen ja Ballangen. Ofotvuonon suulla, eteläisellä puolella, on toinen vuono, kapea Efjord, mikä levittäytyy kaakkoon. Vuono on vuorten ympäröimä, joista jotkut ovat jopa 1 700 metriä korkeita. Ainoat alankoalueet ovat pohjoisella rannalla Harstad-Narvik- lentoaseman alueella. Vuoret ovat metsien peittämiä 500 metriin asti. Yleisin puu on koivu, mutta siellä nähdään myös paljon mäntyjä ja haapoja. Vuonon ympärillä oleva kallioperä koostuu kahdesta kovasta mineraalista, gneissistä ja graniitista, sekä pehmeämmistä, esimerkiksi Ballangenissa on dolomiittilouhos. === Eläimistö === Ofotvuonon alueella on rikasta merielämää. Sillit viihtyvät alueella erityisesti talvisin, mikä houkuttelee valaita. Sukeltajat ovat havainneet vuonolla silloin tällöin myös hummereita. Turska ja seiti ovat yleisimmät kalalajit ympäri vuoden, makrilli taas on alueella yleinen heinäkuusta syyskuun keskivaiheille. Merikotkat ja saukot ovat palanneet vuonon alueelle ja ovat nykyään hyvin yleisiä. Merilokit ovat yleisiä ympäri vuoden. Monet muuttolinnut, kuten meriharakat ja harmaahaikarat palaavat vuonon alueelle kesäisin. == Narvikin taistelu == Ofotvuonossa käytiin Narvikin taistelu Toisen maailmansodan aikana. Nykyäänkin meren pohjassa on joitakin laivoja, jotka ovat suosittuja sukeltajien keskuudessa, tosin osa laivoista on lain suojaamia. == Aiheesta muualla == *Kuvia Ofotfjordista Luokka:Nordlandin läänin vuonot Luokka:Tjeldsund Luokka:Evenes Luokka:Narvik Luokka:Ballangen
Politika

Politika oli suomalainen vuosina 2010−2012 julkaistu perustettu liberaali verkkolehti, jonka päätoimittajana toimi Dennis Mitzner. Lehdessä julkaistiin suomalaisten yhteiskunnallisten ajattelijoiden kirjoituksia. Ensimmäisen numeron kirjoittajina olivat muun muassa professorit Timo Vihavainen ja Juha Sihvola.Jyrki Räikkä, Uusi verkkolehti myy liberalismia Helsingin Sanomat 9.6.2010 s. C 2, Uusi Politika-nettilehti nojaa oikealle, Hs.fi, jutun tiivistelmä verkossa Lehteen ehtivät kirjoittaa heidän lisäkseen mm. Yhdysvaltain ja Ison-Britannian historian sekä Pohjois-Amerikan kirkkohistorian dosentti Markku Ruotsila, dogmatiikan dosentti Juha Ahvio, hallintotieteiden professori Risto Harisalo, historian professori Juha Sihvola, VTM Wille Rydman, europarlamentaarikko Sampo Terho, sisäministeri Päivi Räsänen ja everstiluutnantti Jouni Suninen. Päätoimittaja Mitzner perusti lehden yhdessä David Vatkan kanssa. Lehteä julkaisi Dmedia Oy. Mitzner oli toiminut aiemmin Jerusalem Postin ja Uusisuomi.fi:n blogistina. Lehden linja oli yleisoikeistolainen, mutta puoluepoliittisesti sitoutumaton. Lisäksi se ei ollut ideologisesti sulkeutunut, vaan esimerkiksi kulttuurin alueella kirjoittajilla oli vapaus esittää erilaisia näkemyksiä. Valtaosa kirjoituksista käsitteli arvokonservatismia,vapaata markkinataloutta ja markkinaliberalismia, maahanmuuton ja islamin kritiikkiä, itävaltalaista taloustiedettä ja Israelin politiikkan perusteita.Jussi Jalonen: USA:n uusoikeistolaisuus kiehtoo myös Suomessa. Kanava, 3/2012, s. 14–29. Lehti ilmestyi seitsemän kertaa vuodessa. Maksuttomina jutuista oli nähtävissä pääkirjoitus, yhden sivun pituiset artikkelit ja näytteet maksullista artikkeleista. Koko vuosikerran tilaus maksoi 45 euroa. Viimeinen Politikan pääkirjoitus "Hamas ei halua rauhaa" ilmestyi 16. marraskuuta 2012. Päätoimittaja Mitzner esiintyi vielä YLE1:n A-studion Talk-ohjelmassa puhumassa 22. marraskuuta 2012, mutta pian tämän jälkeen lehden verkkosivut suljettiin. == Lähteet == ==Aiheesta muualla== * Politika-lehden verkkosivu * Politika tuo maksulliset mammuttijutut verkkoon Vihreä lanka 9.6.2010 Luokka:Suomalaiset verkkolehdet